LT
C 63/36
Europos Sąjungos oficialusis leidinys
2023 2 20
2022 m. gruodžio 14 d.
Bendrojo Teismo sprendimas byloje Green Power Technologies / Komisija (Byla T-753/20) (1) (Arbitražinė išlyga – Septintoji bendroji mokslinių tyrimų, technologinės plėtros ir demonstracinės veiklos programa (2007 – 2013) – Subsidijų sutartis – Tinkamos finansuoti išlaidos – OLAF tyrimo ataskaita, kurioje konstatuota, kad tam tikros patirtos išlaidos neatitinka reikalavimų – Išmokėtų sumų grąžinimas – Įrodinėjimo pareiga – Reglamentas (ES, Euratomas) Nr. 883/2013 – Pareiga motyvuoti – Nepagrįstas praturtėjimas – Ieškinys dėl panaikinimo – OLAF tyrimo ataskaita – Aktas, dėl kurio negali būti pareikštas ieškinys – Nepriimtinumas) (2023/C 63/44) Proceso kalba: ispanų Šalys Ieškovė: Green Power Technologies, SL (Bollullos de la Mitación, Ispanija), atstovaujama advokatų A. León González ir A. Martínez Solís Atsakovė: Europos Komisija, atstovaujama B. Araujo Arce ir J. Estrada de Solà Atsakovės pusėje į bylą įstojusi šalis: Ispanijos Karalystė, atstovaujama L. Aguilera Ruiz ir Á.
Ballesteros Panizo
Dalykas Ieškinyje ieškovė prašo, viena vertus, remiantis SESV 263 straipsniu panaikinti 2018 m. liepos 9 d. Europos kovos su sukčiavimu tarnybos (OLAF) ataskaitą B.4(2017)4393 ir, kita vertus, remiantis SESV 272 straipsniu konstatuoti, pirma, kad vykdant pagal Septintąją bendrąją mokslinių tyrimų, technologinės plėtros ir demonstracinės veiklos programą (2007– 2013) sudarytą subsidijų sutartį Nr. 2567509 įvairiems atitinkamiems projektams finansuoti, tarp kurių be kita ko yra projektas Powair, susijęs su „elektros energijos paskirstymo tinklui skirtų cinko–oro srauto baterijų“ kūrimu, Europos Komisijos išmokėtos lėšos, kurias reikalaujama susigrąžinti išdavus debeto avizą Nr. 3242010798, yra reikalavimus atitinkančios išlaidos, ir antra, kad Komisijos reikalaujamos sumos išdavus debeto avizą Nr.
3242010800 dėl sutartyse numatytų baudų neatitinka reikalavimų.
Rezoliucinė dalis 1.
Atmesti ieškinį.
2. Green Power Technologies, SL padengia savo ir Europos Komisijos bylinėjimosi išlaidas. 3.
Ispanijos Karalystė padengia savo bylinėjimosi išlaidas.
(1)
OL C 53, 2021 2 15.
2022 m. gruodžio 14 d.
Bendrojo Teismo sprendimas byloje PKK / Taryba (Byla T-182/21) (1) (Bendra užsienio ir saugumo politika – Dėl PKK priimtos ribojamosios priemonės siekiant kovoti su terorizmu – Lėšų įšaldymas – Bendroji pozicija 2001/931/BUSP – Reglamentas (EB) Nr. 2580/2001 – Taikymas ginkluoto konflikto situacijoms – Teroristinė grupė – Sprendimų įšaldyti lėšas faktinis pagrindas – Kompetentingos institucijos priimtas sprendimas – Trečiosios valstybės valdžios institucija – Peržiūra – Pareiga motyvuoti – Proporcingumas – Teisė į gynybą – Teisė į veiksmingą teisminę gynybą) (2023/C 63/45) Proceso kalba: anglų Šalys Ieškovė: Kurdistan Workers’ Party (PKK), atstovaujama advokačių A. van Eik ir T. Buruma